
Grozījumi Ministru kabineta 2017. gada 4. aprīļa noteikumos Nr. 195 "Lauku saimniecību uzskaites datu tīkla izveidošanas, uzturēšanas un darbības kārtība"
Izdoti saskaņā ar Lauksaimniecības un
lauku attīstības likuma 13. panta trešo daļu
· Izdarīt Ministru kabineta 2017. gada 4. aprīļa noteikumos Nr. 195 "Lauku saimniecību uzskaites datu tīkla izveidošanas, uzturēšanas un darbības kārtība" (Latvijas Vēstnesis, 2017, 71. nr.) šādus grozījumus:
· 1. Izteikt 2. punktu šādā redakcijā:
· "2. Datu tīkls tiek izveidots un uzturēts, kā arī darbojas atbilstoši Padomes 2009. gada 30. novembra Regulai (EEK) Nr. 1217/2009, ar ko izveido lauku saimniecību ilgtspējas datu tīklu (turpmāk – Padomes regula Nr.  1217/2009). Datu tīklā iekļautie dati, ievērojot šo noteikumu 9. punktā minēto ierobežojumu, tiek izmantoti arī Latvijas lauksaimniecības un lauku attīstības politikas plānošanai, veidošanai un novērtēšanai."
· 2. Izteikt 3.1. apakšpunktu šādā redakcijā:
· "3.1. pilda Padomes regulas Nr. 1217/2009 7.pantā noteiktās sakaru aģentūras funkcijas;".
· 3. Izteikt 3.2. apakšpunktu šādā redakcijā:
· "3.2. saņem samaksu no Eiropas Komisijas par pārskatiem, kas iesniegti saskaņā ar Komisijas 2024. gada 25. oktobra Īstenošanas regulas (ES) 2024/2746, ar kuru paredz noteikumus par to, kā piemērojama Padomes Regula (EK) Nr. 1217/2009, ar ko izveido lauku saimniecību ilgtspējas datu tīklu, un atceļ Komisijas Īstenošanas regulu (ES) 2015/220 (turpmāk - Komisijas regula Nr.2024/2746) , 4. iedaļu, un norēķinās ar sabiedrību ar ierobežotu atbildību "Latvijas Lauku konsultāciju un izglītības centrs" (turpmāk – centrs) par šo noteikumu 10. punktā minētās datu tīklam nepieciešamās informācijas sagatavošanu un nodošanu datu tīklā;".
· 4. Izteikt 3.3. apakšpunktu šādā redakcijā:
· "3.3. aprēķina standarta produkciju augkopības kultūrām un lauksaimniecības dzīvnieku grupām un nosūta šo informāciju Eiropas Komisijai atbilstoši Komisijas regulas Nr. 2024/2746 8. pantam."
· 5. Izteikt 4. punktu šādā redakcijā:
· "4. Centrs  pilda Padomes regulas Nr. 1217/2009 2.panta 7) punktā noteiktā datu vācēja funkciju, organizē lauku saimniecību piesaisti un norēķinās ar lauku saimniecībām par dalību datu tīklā."
· 6. Izteikt 8. punktu šādā redakcijā:
· "8. Lai izveidotu reprezentatīvu datu tīkla Latvijas lauku saimniecību izlases kopu (turpmāk – datu tīkla izlases kopa), institūts tajā ietver ne mazāk kā 1000 lauku saimniecību, par atlases kritērijiem izmantojot lauksaimniecības produktu ražotāju specializāciju un ekonomisko lielumu."
· 7. Izteikt 10. punktu šādā redakcijā:
· "10. Datu tīklam nepieciešamo informāciju, kuras saturu nosaka Komisijas regula Nr. 2024/2746, datu tīkla izlases kopā ietvertās lauku saimniecības iesniedz katru gadu līdz 1. jūlijam."
· 8. Svītrot pielikumu.

